open-index/open-wikipedia-markdown huggingface dataset:
Τσερκέζκιοϊ (Τουρκία)

Το **Τσερκέζκιοϊ** (, ) είναι πόλη στην Ανατολική Θράκη, Τουρκία. Σύμφωνα με την απογραφή του 2012 έχει 84.234 κατοίκους. Διοικητικά υπάγεται στην επαρχία Ραιδεστού, στο διαμέρισμα Μαρμαρά. Βρίσκεται περίπου 110 χιλιόμετρα δυτικά της Κωνσταντινούπολης.

Μέχρι τον 19ο αιώνα, η περιοχή λεγόταν Τουρμπέντερε, επειδή εκεί βρισκόταν ο τάφος του Σουλεϊμάν Τσελεμπή (στα τουρκικά τουρμπές σημαίνει τάφος), μεγαλύτερου γιου του Βαγιαζήτ Α΄, ο οποίος δολοφονήθηκε το 1411. Ο τάφος καταστράφηκε από τον Βουλγαρικό στρατό το 1912. Η σημερινή πόλη ιδρύθηκε μετά τον Ρωσοτουρκικό πόλεμο του 1877-1878 από πρόσφυγες από τον Καύκασο. Η περιοχή ήταν αγροτική μέχρι το 1970, αλλά επειδή βρίσκεται στον δρόμο που ενώνει την Κωνσταντινούπολη με την Ευρώπη έγινε βιομηχανική ζώνη.

## Παραπομπές


## Εξωτερικοί σύνδεσμοι
* 
*  

Κατηγορία:Ευρωπαϊκές πόλεις της Τουρκίας
Τα Χρονικά των Κέιν

**Τα Χρονικά των Κέιν** είναι μια σειρά μυθιστορημάτων γραμμένη από τον Ρικ Ρίορνταν βασισμένη στην Αιγυπτιακή μυθολογία, αλλά διαδραματιζόμενη στο ίδιο σύμπαν με τον *[[Πέρσι Τζάκσον|Πέρσι Τζάκσον και τους Ολύμπιους]]* και το *The Heroes of Olympus*, του ίδιου συγγραφέα. Το πρώτο βιβλίο, *[[Τα Χρονικά των Κέιν: Η Κόκκινη Πυραμίδα|Η Κόκκινη Πυραμίδα]]*, κυκλοφόρησε στις 4 Μαΐου 2010 και στην Ελλάδα τον Απρίλιο του 2013. Το δεύτερο βιβλίο, *[[Τα Χρονικά των Κέιν: Ο Πύρινος Θρόνος|Ο Πύρινος Θρόνος]]*, ακολούθησε στις 4 Μαΐου 2011 και στην Ελλάδα τον Οκτώβριο 2013. Το τρίτο και τελευταίο βιβλίο, *[[Τα Χρονικά των Κέιν: Η Σκιά του Ερπετού|Η Σκιά του Ερπετού]]*, κυκλοφόρησε την 1 Μαΐου 2012 και στην Ελλάδα τον Φεβρουάριο 2014. Τα μυθιστορήματα αφηγούνται εναλλάξ οι δύο πρωταγωνιστές, τα αδέρφια Κάρτερ και Σέιντι Κέιν, με καταγωγή από τον Φαραώ Ναρμέρ και τον Ραμσή τον Μεγάλο, αναγκασμένα να παλεύουν με Αιγύπτιους θεούς και θεές.

## Πλοκή
Στα βιβλία, ο Ρικ Ριόρνταν λέει ότι η ιστορία είναι μια καταγεγραμμένη εκδοχή μιας ψηφιακής ηχογράφησης που έλαβε από "τον Κάρτερ και την Σέιντι".

## Εξωτερικοί Σύνδεσμοι
*Αγγλόγλωσση Βικιπαίδεια
*Official UK website
Κατάλογος χωρών κατά δείκτη διάμεσης ηλικίας

Η διάμεση ηλικία είναι η ηλικία που χωρίζει έναν πληθυσμό σε δύο αριθμητικά ίσες ομάδες, δηλαδή τα μισά άτομα είναι νεότερα από αυτή την ηλικία και τα άλλα μισά είναι μεγαλύτερα. Πρόκειται για έναν ενιαίο δείκτη που συνοψίζει την ηλικιακή κατανομή του πληθυσμού. Οι εκτιμήσεις προέρχονται από το Τμήμα Οικονομικών και Κοινωνικών Θεμάτων των Ηνωμένων Εθνών.

## Σημειώσεις και παραπομπές


Δεικτης διαμεσης ηλικιας
Σμολένσκ

Το **Σμολένσκ** (ρωσικά: Смоленск, προφ.: *Σμαλιένσκ*) είναι πόλη στη Ρωσία και πρωτεύουσα της περιφέρειας Σμολένσκ. Σύμφωνα με την απογραφή του 2010, το Σμολένσκ έχει 326.861 κατοίκους. Η πόλη είναι κτισμένη στις όχθες του ποταμού Δνείπερου, 360 χιλιόμετρα δυτικά-νοτιοδυτικά της Μόσχας.

Είναι μια από τις παλαιότερες πόλεις της Ρωσίας, με την πρώτη καταγραφή της να γίνεται το 863 μ.Χ. Η πόλη βρισκόταν στην εμπορική οδό Βαράγγων - Ελλήνων. Ο βυζαντινός αυτοκράτορας Κωνσταντίνος Ζ΄ (ηγ. 913–959) κατέγραψε το όνομα της πόλης ως **Μιλινίσκα**. Λόγω της κεντρικής θέσης του, το Σμολένσκ αναπτύχθηκε γρήγορα και ήταν έδρα του πριγκιπάτου του Σμολένσκ. Κατά τη διάρκεια του 12ου αιώνα στην πόλη κατασκευάστηκαν αρκετές εκκλησίες. Στη συνέχεια, το Σμολένσκ έχασε την ισχύ του και τελικά έγινε μέρος του μεγάλου δουκάτου της Λιθουανίας το 1404 και μετά της Πολωνο-Λιθουανικής Κοινοπολιτείας. Το 1667 έγινε μέρος της Ρωσίας και το 1708 έδρα του κυβερνείου του Σμολένσκ. Το 1812 κοντά στη πόλη δόθηκε η πρώτη σημαντική μάχη της γαλλικής εισβολής στη Ρωσία από τον Ναπολέοντα. Η δημιουργία της ΣΣΔ της Λευκορωσίας έγινε το 1919 στο Σμολένσκ. Κατά τη διάρκεια του Β΄ Παγκοσμίου Πολέμου η πόλη κατακτήθηκε, ύστερα από μάχη, από τους Γερμανούς στις 16 Ιουλίου 1941. Κατά τη μάχη το μεγαλύτερο τμήμα της πόλης καταστράφηκε. Οι Σοβιετικοί την απελευθέρωσαν στις 25 Σεπτεμβρίου 1943.

Η πόλη σήμερα έχει μεγάλο αριθμό εργοστασίων, όπως ηλεκτρονικών ειδών, μεταποίησης τροφίμων, υφαντουργίες και αδαμαντοκοπεία. Σήμερα σώζεται μέρος του κρεμλίνου του Σμολένσκ, το οποίο κατασκευάστηκε την περίοδο 1595-1602. Άλλο αξιοθέατο της πόλης είναι ο καθεδρικός ναός της Κοίμησης της Θεοτόκου, στον οποίο βρίσκεται η εικόνα της Παναγίας του Σμολένσκ, η οποία λέγεται ότι είχε φιλοτεχνηθεί από τον ευαγγελιστή Λουκά.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Πόλεις του Όμπλαστ του Σμολένσκ
Κατηγορία:Πρωτεύουσες ομόσπονδων ενοτήτων της Ρωσίας
Παγοδρομία ταχύτητας στους Χειμερινούς Ολυμπιακούς Αγώνες 2014

Η **[[παγοδρομία ταχύτητας]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθη στην αρένα Άντλερ του Σότσι από τις 8 ως τις 22 Φεβρουαρίου 2014.. 

## Πρόγραμμα αγώνων
Ακολουθεί το πρόγραμμα και για τα 12 αγωνίσματα.

Όλες οι ώρες είναι (UTC+4).

### Νικητές στους άνδρες

### Νικήτριες στις γυναίκες

## Πρόκριση
Κάθε Εθνική Ολυμπιακή Επιτροπή μπορούσε να συμμετάσχει με μέγιστο αριθμό 10 αθλητών και 10 αθλητριών που είχαν προκριθεί με βάση τα κριτήρια πρόκρισης.

## Μετάλλια

## Συμμετέχουσες χώρες
179 αθλητές και αθλήτριες από 23 χώρες έλαβαν μέρος, με τον αριθμό των αθλητών/τριών σε παρένθεση.
*  (1)
*  (2)
*  (2)
*  (17)
*  (10)
*  (1)
*  (2)
*  (3)
*  (3)
*  (14)
*  (1)
*  (6)
*  (17)
*  (6)
*  (1)
*  (20)
*  (1)
*  (9)
*  (10)
*  (19)
*  (18)
*  (1)
*  (17)

## Παραπομπές


## Εξωτερικοί σύνδεσμοι

Κατηγορία:Αθλήματα Χειμερινών Ολυμπιακών Αγώνων 2014
2014
Άλμα με σκι στους Χειμερινούς Ολυμπιακούς Αγώνες 2014

Το **[[άλμα με σκι]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθη στο κέντρο Ρούσκι Γκόρκι της Κρασνάγια Πολιάνα του Σότσι από τις 8 ως τις 17 Φεβρουαρίου 2014. Για πρώτη φορά έλαβαν μέρος και γυναίκες στο άλμα με σκι. Συνολικά διεξήχθησαν 4 αγωνίσματα.

## Πρόγραμμα αγώνων
Ακολουθεί το πρόγραμμα και για τα 4 αγωνίσματα.

Όλες οι ώρες είναι (UTC+4).

### Νικητές στους άνδρες
} 277.4
|Πέτερ Πρεβτς  274.8
|-
| Ομαδικό υψηλού βατήρα
|Άντρεας ΒανκΜαρίνους ΚράουςΆντρεας ΒέλινγκερΣέβεριν Φρόιντ1041.1
|Μίχαελ ΧέιμπεκΤόμας ΜόργκενστερνΤόμας ΝτίτχαρτΓκρέγκορ Σλιρεντσάουερ1038.4
|Ρερούχι ΣιμίζουΤάκου ΤακεούσιΝταΐκι ΊτοΝοριάκι Κασάι1024.9
|}

### Νικήτριες στις γυναίκες

## Πρόκριση
Κάθε Εθνική Ολυμπιακή Επιτροπή μπορούσε να συμμετάσχει με μέγιστο αριθμό 70 αθλητών και 30 αθλητριών που είχαν προκριθεί με βάση τα κριτήρια πρόκρισης (με βάση τις επιδόσεις τους στο Παγκόσμιο Κύπελλο και την κατάταξη των αγωνιστικών περιόδων 2012-13 και 2013-14).

## Μετάλλια

## Συμμετέχουσες χώρες
100 αθλητές και αθλήτριες από 20 χώρες έλαβαν μέρος, με τον αριθμό των αθλητών/τριών σε παρένθεση.
*  (7)
*  (1)
*  (6)
*  (5)
*  (2)
*  (6)
*  (5)
*  (9)
*  (1)
*  (5)
*  (8)
*  (2)
*  (9)
*  (5)
*  (1)
*  (6)
*  (9)
*  (4)
*  (3)
*  (7)

## Παραπομπές


## Εξωτερικοί σύνδεσμοι

Αλμα με σκι
2014
Λαγάνα

Η **λαγάνα** είναι ο άζυμος άρτος (ψωμί χωρίς προζύμι ή μαγιά), που φτιάχνεται με παραδοσιακό τρόπο στην Ελλάδα μόνο μια μέρα του χρόνου, την Καθαρά Δευτέρα, ενώ το όνομά της προέρχεται από το αρχαίο ελληνικό "λάγανον", μια πλακωτή ζύμη που παρασκευάζεται από αλεύρι και νερό και σηματοδοτεί την έναρξη της νηστείας της Μεγάλης Σαρακοστής. Η λαγάνα αναφέρεται ως έδεσμα σε πολλά κείμενα της αρχαιότητας. Ένα από αυτά είναι οι *[[Εκκλησιάζουσες (κωμωδία)|Εκκλησιάζουσες]]* του Αριστοφάνη, όπου αναφέρεται η φράση *λαγάνα πέττετται* δηλαδή *λαγάνες γίνονται*. Μια θεωρία θέλει η λαγάνα να παρομοιάζεται με τον άρτο που κατανάλωσαν οι Ισραηλίτες κατά την έξοδό τους από την Αίγυπτο, από τότε και μέχρι τη στιγμή που ο Χριστός ευλόγησε τον ένζυμο άρτο. Τα αρτοποιεία μένουν ανοικτά τη συγκεκριμένη μέρα, αντίθετα με τα περισσότερα εμπορικά καταστήματα, αποκλειστικά για την παρασκευή και διάθεση λαγάνας.
μικρογραφία|Λαγάνες φτιαγμένες με μαγιά.
Όταν η λαγάνα παρασκευάζεται με μαγιά, χρησιμοποιούνται απλά και λίγα υλικά τα οποία είναι η μαγιά, το νερό, το αλεύρι, το αλάτι και λίγη ζάχαρη για να ενεργοποιηθεί η μαγιά. Από πάνω η λαγάνα αλείφεται με λίγο νερό για να μπορέσει να κολλήσει το σουσάμι και μετά πασπαλίζεται με σουσάμι πριν ψηθεί. Στη ζύμη μπορεί να προστεθεί ελαιόλαδο ή για όσους νηστεύουν ακόμα και το ελαιόλαδο, σπορέλαιο.

## Παραπομπές


## Εξωτερικοί σύνδεσμοι
* 
* 

Κατηγορία:Ψωμιά
Λαγανα
Λαγανα
Χιονοσανίδα στους Χειμερινούς Ολυμπιακούς Αγώνες 2014

Η **[[χιονοσανίδα]]  στους  [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες]]** του  Σότσι διεξήχθη στο Πάρκο Ρόζα Χούτορ, από τις 6 ως τις 22 Φεβρουαρίου 2014. Το παράλληλο σλάλομ και το slopestyle διεξήχθησαν για πρώτη φορά.

Ο τραυματισμός που είχε ο Νορβηγός αθλητής της χιονοσανίδας Τόρστεϊν Χόργκμο, που είχε αποτέλεσμα να υποστεί κάταγμα στην κλείδα και παράπονα από άλλους αθλητές αναφορικά με τα άλματα, οδήγησαν τους οργανωτές στο να τροποποιήσουν την πίστα του slopestyle μία εβδομάδα πριν τους Αγώνες.

## Πρόγραμμα αγώνων

Ακολουθεί το πρόγραμμα για όλα τα (συνολικά 10) αγωνίσματα.

Όλες οι ώρες είναι (UTC+4).

## Κατάταξη
Μέχρι και 24 αθλητές και αθλήτριες είχαν δικαίωμα να λάβουν μέρος, 14 άνδρες και 14 γυναίκες. Τα 5 διαφορετικά αγωνίσματα είχαν διαφορετικές ποσοστώσεις για την πρόκριση. Οι χώρες επιτρέπεται να συμμετέχουν με τον ίδιο αθλητή ή αθλήτρια σε περισσότερα του ενός αγωνίσματα.

## Νικητές
### Νικητές στους άνδρες

### Νικήτριες στις γυναίκες

### Τα μετάλλια
} || 3 || 0 || 2 || 5
|- bgcolor=#ccccff
| 2 ||align="left"|  || 2 || 1 || 1 || 4
|-
| 3 ||align="left"|  || 2 || 1 || 0 || 3
|-
|rowspan="2"| 4 ||align="left"|  || 1 || 0 || 1 || 2
|-
|align="left"|  || 1 || 0 || 1 || 2
|-
| 6 ||align="left"|  || 1 || 0 || 0 || 1
|-
| 7 ||align="left"|  || 0 || 2 || 1 || 3
|-
|rowspan="3"| 8 ||align="left"|  || 0 || 1 || 1 || 2
|-
|align="left"|  || 0 || 1 || 1 || 2
|-
|align="left"|  || 0 || 1 || 1 || 2
|-
|rowspan="3"| 11 ||align="left"|  || 0 || 1 || 0 || 1
|-
|align="left"|  || 0 || 1 || 0 || 1
|-
|align="left"|  || 0 || 1 || 0 || 1
|-
| 14 ||align="left"|  || 0 || 0 || 1 || 1
|- class="sortbottom"
!  || Σύνολο || 10 || 10 || 10 || 30
|}

## Συμμετέχουσες χώρες
243 αθλητές από 31 χώρες έλαβαν μέρος (σε παρένθεση ο αριθμός των αθλητών/αθλητριών). Η Κροατία, το Καζακστάν και η Σερβία έκαναν την πρώτη τους εμφάνιση σε αυτή την Ολυμπιάδα στη χιονοσανίδα.

*  (1)
*  (11)
*  (17)
*  (1)
*  (1)
*  (2)
*  (24)
*  (6)
*  (1)
*  (5)
*  (11)
*  (13)
*  (10)
*  (7)
*  (1)
*  (12)
*  (8)
*  (1)
*  (6)
*  (5)
*  (9)
*  (6)
*  (15)
*  (1)
*  (10)
*  (4)
*  (4)
*  (2)
*  (24)
*  (2)
*  (23)

## Παραπομπές


## Εξωτερικοί σύνδεσμοι

Κατηγορία:Αθλήματα Χειμερινών Ολυμπιακών Αγώνων 2014
2014
Κωνσταντίνος Καυκάς

Ο **Κωνσταντίνος Καυκάς** (1892 - 1974) ήταν Έλληνας νομικός.

Γεννήθηκε στο Δερβένι Κορινθίας και πέθανε στην Αθήνα. Αδελφός του ήταν ο αντιστράτηγος Ιωάννης Καυκάς (1896 - 1984). Σπούδασε νομικά στο Πανεπιστήμιο Αθηνών. Πρόεδρος του Αρείου Πάγου (1959-1963). Έγραψε: *Ερμηνεία Εισαγωγικού Νόμου του Αστικού Κώδικος* (1947),* Αστικός Κώδιξ μετά σχολίων* (1947), *Ερμηνεία ειδικού τμήματος Ενοχικού Δικαίου*, τόμοι 2 (1948-1955). Τιμήθηκε με το Μεγαλόσταυρο του Τάγματος του Φοίνικος (1963). 

## Πηγές
* Εγκυκλοπαίδεια *Πάπυρος Λαρούς Μπριτάννικα*, εκδόσεις Πάπυρος Γραφικαί Τέχναι, τόμος 33, σελ. 36.

Κατηγορία:Έλληνες νομικοί
Κατηγορία:Μεγαλόσταυρος του Τάγματος του Φοίνικα
Κατηγορία:Πρόεδροι του Αρείου Πάγου
Κατηγορία:Έλληνες δικαστικοί
Ραούλ Μπλαν

Ο **Ραούλ Μπλαν** ήταν Γάλλος ποδοσφαιριστής γεννημένος στις 28 Αυγούστου 1905 στη Μασσαλία. Αγωνιζόταν στη θέση του μέσου.

Ο Ραούλ Μπλαν κατέκτησε το Κύπελλο Γαλλίας το 1924 και το 1926 με την Ολιμπίκ Μαρσέιγ. Ήταν βασικός και στους δύο αυτούς τελικούς.

## Εξωτερικός Σύνδεσμος
* Προφίλ του Ραούλ Μπλαν στο om-passion.com

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Μέσοι ποδοσφαιριστές
Λούκας Μπερνάρντι

Ο **Λούκας Αδεμάρ Μπερνάρδι** (γεννημένος στις 27 Σεπτεμβρίου 1977 στο Ροσάριο της Αργεντινής) είναι διεθνής Αργεντινός ποδοσφαιριστής, ο οποίος αγωνίζεται στη θέση του ανασταλτικού μέσου.

## Βιογραφία

Έχοντας ξεκινήσει την ποδοσφαιρική του καριέρα από την Αργεντινή, ο Μπερνάρντι αγωνίστηκε για δύο χρόνια στη Νιούελς Ολντ Μπόις. Σε ηλικία 23 ετών, εγκατέλειψε τη γενέθλιο χώρα του, και πιο συγκεκριμένα με προορισμό τη Γαλλία.

Υπέγραψε συμβόλαιο συνεργασίας με την Ολιμπίκ Μαρσέιγ, όπου κλήθηκε να ενισχύσει τον χώρο της μεσαίας γραμμής του συλλόγου. Πραγματοποίησε πολύ καλές εμφανίσεις, ωστόσο υποχρεώθηκε να αποχωρήσει από την ΟΜ λίγους μόλις μήνες μετά τον ερχομό του στη Γαλλία, ώστε να ενισχυθεί οικονομικά ο ομάδα.

Πάραυτα, δεν εγκατέλειψε και τη Λιγκ 1. Συγκεκριμένα, μεταγράφηκε στην ΑΣ Μονακό, όπου κλήθηκε να συνεργαστεί στο χώρο της μεσαίας γραμμής με τον Έλληνα Ανδρέα Ζήκο. Οι δύο αυτοί αμυντικοί μέσοι αποτέλεσαν από τα ισχυρότερα δίδυμα της μεσαάις γραμμής στη Λιγκ 1 εκείνη την περίοδο.

Ο Μπερνάρντι ήταν μέρος το 2004, της μεγάλης πορείας της Μονακό στο Τσάμπιονς Λιγκ η οποία την έφτασε ως τον τελικό της διοργάνωσης. Το 2005, συμμετείχε στο Κύπελλο Συνομοσπονδιών με την Αργεντινή, όπου η ομάδα του ηττήθηκε στον τελικό της διοργάνωσης από τη Βραζιλία.

Αν και επρόκειτο για έναν εκ των κορυφαίων ποδοσφαιριστών των Μονεγάσκων εκείνη την περίοδο, ωστόσο δεν κλήθηκε να συμμετάσχει στο Παγκόσμιο Κύπελλο που διεξήχθη στη Γερμανία, όπως και οι συμπατριώτες του Χαβιέρ Σανέτι και Βάλτερ Σαμουέλ. 

Θύμα σειράς συνεχόμενων τραυματισμών, ο Μπερνάρντι άρχισε να αγωνίζεται όλο και λιγότερο. Έμεινε ελεύθερος συμβολαίου τον Ιανουάριο του 2009, έπειτα από 7,5 χρόνια παρουσίας στους Μονεγάσκους. 

Ο Μπερνάρντι αποκτήθηκε επισήμως από τη Νιούελς Ολντ Μπόις, την παλιά του ομάδα όπου, έπειτα από δύο αναμετρήσεις, ξαναβρήκε θέση βασικού. Τον Φεβρουάριο του 2009, κατάφερε με την ομάδα του να καταλάβει την πρώτη θέση του αργεντίνικου πρωταθλήματος.

## Στατιστικά για το πρωτάθλημα

## Διακρίσεις

* Νικητής του Λιγκ Καπ το 2003 με την ΑΣ Μονακό
* Φιναλίστ του Τσάμπιονς Λιγκ το 2004 με την ΑΣ Μονακό

## Εξωτερικός Σύνδεσμος
* Προφίλ του Λούκας Μπερνάρντι στο footballdatabase.eu

Κατηγορία:Ποδοσφαιριστές Εθνικής Αργεντινής
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΣ Μονακό
Κατηγορία:Μέσοι ποδοσφαιριστές
Αυτονόη (κόρη του Κάδμου)

Η **Αυτονόη** (αρχ. ελληνικά: ) στην ελληνική μυθολογία ήταν κόρη του Κάδμου, ιδρυτή της Θήβας, και της θεάς Αρμονίας. Ήταν σύζυγος του Αρισταίου και μητέρα του Ακταίωνα και πιθανώς της Μάκριδος. Στις Βάκχες του Ευριπίδη, αυτή και οι αδελφές της μετατρέπονται σε Μαινάδες από τον θεό Διόνυσο (ανηψιό της) όταν ο Πενθέας, βασιλιάς των Θηβών, αρνήθηκε να επιτρέψει τη λατρεία του στην πόλη. Όταν ο Πενθέας στράφηκε εναντίον τους, η Αγαύη, μητέρα του Πενθέα και αδελφή της Αυτονόης, τον εντόπισε και τον διαμέλισαν.

Ο Ακταίωνας, ο γιος της Αυτονόης, κατασπαράχθηκε από τα κυνηγόσκυλά του καθώς είδε τυχαία τη θεά Άρτεμη γυμνή να λούζεται. Μετά από αυτό, η Αυτονόη εγκατέλειψε τη Θήβα και πήγε στην Ερήνεια, ένα χωριό της Μεγαρίδας, όπου και πέθανε.

## Γενεαλογικό δένδρο

## Παραπομπές


Αυτονοη
Οκρούγκ Ρούντνικ

μικρογραφία|Η Οκρούγ το 1900
Η **Οκρούγκ Ρούντνικ** (*[[σερβικά]] : Руднички округ*) ήταν διοικητική περιοχή ή Διοικητική διαίρεση του Πριγκιπάτου της Σερβίας έπειτα Διοικητική διαίρεση του Βασιλείου της Σερβίας και Διοικητική διαίρεση του Βασιλείου Σέρβων, Κροατών και Σλοβένων. 

## Ιστορία
Ιδρύθηκε το 1834 με βάση το Ναχαγιέ Ρουντνίσκα και καταργήθηκε το 1922 όταν ίδρυσαν οι 33 περιφέρειες (Όμπλαστ) του Βασιλείου των Σέρβων, Κροατών και Σλοβένων και προσαρτήθηκε στην Όμπλαστ Σουμανδίας. Η διοικητική περιοχή αποτελούνταν από τις υποδιαιρέσεις: Σρεζ Μοράβα, Σρεζ Μαυροβούνιου και Σρεζ Κάτσερ.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Οκρουγκ Ρουντνικ
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Σρεζ Κάτσερ

Η **Σρεζ Κάτσερ** (*[[σερβικά]] : Качерски срез*) είναι περιοχή της Σερβίας και παλιά διοικητική διαίρεση της Οκρούγκ Ρούντνικ στο Πριγκιπάτο της Σερβίας στο Βασίλειο της Σερβίας και στο Βασίλειο Σέρβων, Κροατών και Σλοβένων. 

Οι σημαντικότεροι οικισμοί της περιοχής είναι η "Λιγκ" η Μπελανόβιτσα και η Ρούντνικ. 

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Σρεζ Κατσερ
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Ζαχαρίας Δοξαστάκης

Ο **Ζαχαρίας Δοξαστάκης είναι**  Δήμαρχος στο Δήμο Χερσονήσου έχει διατελέσει ως πρώτος δήμαρχος του Νέου Δήμου Χερσονήσου 2011 και εξής από την κατάργηση των Καποδιστριακών Δήμων και την αρχή των Καλλικρατικών Δήμων. Διατελόντας από το 2010 -2014. Από το 2014 και στο εξής ασχολήθηκε σε διάφορες θέσεις της περιφέρειας Κρήτης ως αιρετός διατελόντας  Αντιπεριφερειάρχης Κρήτης στον Τομέα Διοίκησης και Οργάνωσης, Τακτικό Μέλος της Επιτροπής Περιβάλλοντος και Χωροταξίας και Περιφερειακός Σύμβουλος Ηρακλείου.Στις Δημοτικές εκλογές του Οκτωβρίου 2023 δίνοντας υποψηφιοτήτα   εκ νέου διεκδικώντας τον θώκο του Δήμου Χερσονήσου κερδίζοντας τις εκλογές.Απο την 1η Ιανουαρίου 2024- έως και σήμερα είναι Δήμαρχος Χερσονήσου. Γεννήθηκε το 1959 στη Χερσόνησο Ηρακλείου, είναι παντρεμένος και έχει τρία παιδιά.
## Βιογραφικά Στοιχεία
### Εκπαίδευση
Είναι Πτυχιούχος  Παντείου Πανεπιστημίου της Ανωτάτης Σχολής Πολιτικών Επιστημών, Πτυχιούχος της ΑΣΤΕ, Τμήμα Τουριστικών Επιχειρήσεων και Τελειόφοιτος της Σχολής Νομικών, Οικονομικών και Πολιτικών Επιστημών του Πανεπιστημίου Αθηνών.

### Επαγγελματική Δραστηριότητα
Συντονιστής Λειτουργιών (City Manager) της Οργανωτικής Επιτροπής Ολυμπιακών Αγώνων στην Ολυμπιακή πόλη του Ηρακλείου τα έτη 2003 - 2004 
Ειδικός Σύμβουλος Δημάρχου Ηρακλείου Κρήτης από το 2005 έως και το 2010. Πλούσια συγγραφική δραστηριότητα σε θέματα: Οργάνωσης και Λειτουργίας Δημοτικής Αστυνομίας, Διοικητικής Δικονομίας - Διοικητικής Διαδικασίας – Πολεοδομικής Νομοθεσίας, Νέου Κοινοτικού και Δημοτικού Κώδικα, Θέματα θεσμικού και οικονομικού χαρακτήρα της Τοπικής Αυτοδιοίκησης και Τουριστικής Ανάπτυξης.
## Αιρετές θέσεις και αξιώματα
Έχει διατελέσει Πρόεδρος της Κοινότητας Λιμένος Χερσονήσου από το 1986 έως το 1998 και Δήμαρχος του Δήμου Χερσονήσου από το 1999 μέχρι το 2002,. Επικεφαλής της παράταξης «Δημοτική Συνεργασία» και Δημοτικός Σύμβουλος του Δήμου Χερσονήσου από 2003 έως το 2010..
Εκλεγμένο μέλος του Δ.Σ. της Κεντρικής Ένωσης Δήμων και Κοινοτήτων για το διάστημα από 1995 έως 2006.Πρόεδρος της μόνιμης Επιτροπής Θεσμών της ΚΕΔΚΕ από το 1995 έως το 2006 και εκπρόσωπος της ΚΕΔΚΕ ως μέλος στην τριμελή Επιτροπή Τουρισμού του Υπουργείου Τουριστικής Ανάπτυξης από το 2004 έως το 2006.Εκλεγμένο μέλος του Δ.Σ. της Τοπικής Ένωσης Δήμων και Κοινοτήτων Ν. Ηρακλείου από το 1991 έως το 2006 και Αντιπρόεδρος της Ένωσης. Ανέπτυξε πλούσια αυτοδιοικητική δράση ως μέλος Διοικητικών Συμβουλίων φορέων σε τοπικό και εθνικό επίπεδο.

## Εξωτερικοί σύνδεσμοι
*Βιογραφικό Ζαχαρία Δοξαστάκη από την επίσημη ιστοσελίδα του Δήμου Χερσονήσου.

## Αναφορές


Κατηγορία:Δήμαρχοι Χερσονήσου
Σρεζ Νεροντίμσκα

Η **Σρεζ Νεροντίμσκα** (*[[σερβικά]] : Неродимски срез*) είναι περιοχή της Σερβίας και παλιά διοικητική διαίρεση της στα Νότια της Σερβίας. Η ονομασία της προέρχεται από τον ποταμό Νεροντίμσκι, διοικητικό της κέντρο είναι η πόλη Φερίζαϊ

Σύμφωνα με την απογραφή του 1922 είχε 28,021 κατοίκους 10 δήμους και 76 οικισμούς. Από αυτούς η πλειοψηφία ήταν Αρναούτες 18.598 (18.453 μουσουλμάνοι, 145 καθολικοί), που ακολουθείται από τους Σέρβους 8.148 (7.978 Ορθόδοξοι, 102 μουσουλμάνοι, 68 καθολικοί), και των τσιγγάνων 1086 (994 Μουσουλμάνοι, 92 Ορθόδοξοι), 136 Κουτσόβλαχοι, 45 Τούρκοι, 7 Εβραίοι και Έλληνες.

## Αναφορές
* *Народна енциклопедија*, 1925 г. - књига 3 - страница 59

Κατηγορία:Διοικητικές διαιρέσεις της Γιουγκοσλαβίας
Κατηγορία:Διοικητική διαίρεση του Βασιλείου της Σερβίας
Σρεζ Νεροντιμσκα
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Ιμίλκας (περιηγητής)

Ο **Ιμίλκας** ή **Ιμίλκων** (φοινικικά **Chimilkât**, λατινικά Himilco), ήταν Καρχηδόνιος πλοηγός και εξερευνητής, που έζησε στο απόγειο της Καρχηδονιακής ισχύος, τον 5ο αιώνα π.Χ..

Ο Ιμίλκων είναι ο πρώτος γνωστός εξερευνητής από τη Μεσόγειο που έφτασε στις βορειοδυτικές ακτές της Ευρώπης. Το χαμένο έργο του, όπου περιγράφει την περιήγησή του, αναφέρεται από Ρωμαίους συγγραφείς. Η παλαιότερη αναφορά στο ταξίδι του Ιμίλκωνος είναι μια σύντομη αναφορά στη ''Φυσική Ιστορία'' (2.169a), από τον Ρωμαίο λόγιο Πλίνιο τον Πρεσβύτερο. Ο Ιμίλκων αναφέρεται τρεις φορές από τον Αβιηνό, ο οποίος συνέγραψε το *Ora Maritima*, μια ποιητική περιγραφή της γεωγραφίας του 4ου αιώνα ΜΚΕ.

Για τον Ιμίλκωνα προσωπικά, σχεδόν τίποτα δεν είναι γνωστό. Έπλευσε βόρεια, κατά μήκος των ατλαντικών ακτών της σημερινής Ισπανίας, Πορτογαλίας και Γαλλίας. Έφτασε μέχρι τη σημερινή βορειοδυτική Γαλλία και την περιοχή των Oestrimini στη σημερινή Πορτογαλία, πιθανώς για το εμπόριο κασσίτερου, ο οποίος χρησιμοποιείται για την παρασκευή μπρούτζου και άλλων πολύτιμων μετάλλων. Ο Αβιηνός εκτιμά ότι το εξωτερικό ταξίδι του Ιμίλκωνα στον Ατλαντικό διήρκεσε τέσσερεις μήνες, ενώ αναφέρει επίσης ότι ακολούθησε τις εμπορικές διαδρομές που χρησιμοποιούνταν από τους Ταρτησσίους της νότιας Ιβηρικής.

Ο Ιμίλκων περιέγραψε τα ταξίδια του ως αρκετά βασανιστικά, αναφέροντας συχνά θαλάσσια τέρατα και θαλάσσια φυτά, πιθανότατα για να αποθαρρύνει τους Έλληνες ανταγωνιστές να χρησιμοποιήσουν τις νέες εμπορικές διαδρομές. Οι αναφορές των Καρχηδονίων για θαλάσσια τέρατα αποτέλεσαν μία από τις πηγές των μύθων που απεθάρρυναν για καιρό τη ναυτιλία στον Ατλαντικό.

## Πηγές


* 

## Εξωτερικοί σύνδεσμοι
* Rufus Festus Avienus ora maritima στα Λατινικά

Κατηγορία:Εξερευνητές
Ζαν-Κριστόφ Καμπαντελίς

Ο **Ζαν-Κριστόφ Καμπαντελίς** είναι Γάλλος πολιτικός ελληνικής καταγωγής, ο οποίος είναι γεννημένος στις 14 Αυγούστου 1951 στο Νεϊγί-συρ-Σεν (Ω-ντε-Σεν). Διετέλεσε πρόεδρος της *[[Union Nationale des Etudiants de France – Indépendante et Démocratique]]* (UNEF-ID) στη διάρκεια της δεκαετίας του 1970 και του 1980, ενώ διετέλεσε στη συνέχεια βουλευτής των Σοσιαλιστών στο Παρίσι από το 1988 ως το 1993, και από το 1997 μέχρι και σήμερα.

Μετά την πορεία του σαν αγωνιστή της άκρας αριστεράς, προσχώρησε στις τάξεις του PS το 1986, ενώ στη συνέχεια έγινε στενός συνεργάτης του Ντομινίκ Στρος-Καν..

## Παραπομπές


## Εξωτερικοί σύνδεσμοι
* 

Κατηγορία:Βουλευτές Παρισιού
Κατηγορία:Μέλη του Γαλλικού Σοσιαλιστικού Κόμματος
Κατηγορία:Γάλλοι ελληνικής καταγωγής
Κρις Μακάντλες

Ο **Κρις Μακάντλες** (Christofer "Alex" Johnson McCandless, 12 Φεβρουαρίου 1968 Βιρτζίνια, ΗΠΑ-19 Αυγούστου 1992, Αλάσκα, ΗΠΑ) ήταν ένας Αμερικανός απόφοιτος κολεγίου, ιδεαλιστής και ακτιβιστής που αρνήθηκε την πολιτισμένη ζωή και επιχείρησε να διαβιώσει μέσα σε αντίξοες συνθήκες, αλλά πέθανε από ασιτία. Η περίπτωσή του αποτέλεσε πηγή έμπνευσης για εκατοντάδες θαυμαστές του, οι οποίοι προσπαθούν να μιμηθούν το παράδειγμά του.

Ο Μακάντλες ήταν χαρισματικός μαθητής με έφεση προς τις επιχειρήσεις , καθώς από μικρή κιόλας ηλικία διακρίθηκε στις σπουδές του αλλά και απέκτησε το δικό του αυτοκίνητο. Επηρεασμένος από βιβλία του Τζακ Λόντον και του Λέοντα Τολστόι, στράφηκε στον φυσικό τρόπο ζωής και μετά την αποφοίτησή του από το κολλέγιο (1990) ξεκίνησε διάφορες περιηγήσεις στην αμερικανική ενδοχώρα, από το Μεξικό έως την Αλάσκα. Συνήθιζε να κρατά προσωπικό ημερολόγιο, να είναι εξοπλισμένος μόνο με τα απολύτως απαραίτητα και να διακινδυνεύει χωρίς να λαμβάνει τις απαραίτητες προφυλάξεις, γεγονός που έκανε πολλούς να τον χαρακτηρίσουν σαν "ναρκισσιστικό", "σχιζοφρενικό", ή "αυτοκτονικό" άτομο.  Αυτοαποκαλείτο "*Alex*" (εμφαντικά "*Alexander Super-tramp*"-"*ιδανικός ή τέλειος πλάνης*") και με το όνομα αυτό τον γνώρισαν οι κάτοικοι των περιοχών που επισκεπτόταν. Στις 28 Απριλίου του 1992 άρχισε την τελευταία του περιήγηση στην Αλάσκα, διαμέσω του "*μονοπατιού του Πανικού*" και διασχίζοντας τα νερά του επικίνδυνου ποταμού *Τεκλανίκα*. Είχε μαζί του μόλις 4,5 κιλά ρύζι, ένα τουφέκι και τα αγαπημένα του βιβλία, αλλά όχι πυξίδα ή χρήματα. Κατέλυσε μέσα σε ένα εγκαταλελειμμένο, σκουριασμένο λεωφορείο της γραμμής 142 (έκτοτε "*Μαγικό Λεωφορείο*" και σημείο προσκυνήματος θαυμαστών) το οποίο έγινε η τελευταία του κατοικία, καθώς στις 6 Σεπτεμβρίου 1992 βρέθηκε νεκρός (σύμφωνα με τις εκτιμήσεις των γιατρών είχε αποβιώσει 18 ημέρες νωρίτερα από έλλειψη τροφής) και σκελετωμένος. Είχε προλάβει, εντούτοις, να αναγράψει τη λέξη "sos" στη μια πλευρά του λεωφορείου, ένδειξη ότι είχε πλήρη συναίσθηση του επερχόμενου τέλους του. Στον τόπο θανάτου του, η οικογένειά του ανάρτησε μια αναμνηστική επιγραφή. Η περίπτωσή του θυμίζει σε αρκετό βαθμό την αντίστοιχη του έλληνα καθηγητή Λιαντίνη, που πέθανε μόνος σε μια απόκρημνη περιοχή του Ταϋγέτου, το 1998.

## Επιρροή
Η περιπέτεια του Μακάντλες συγκέντρωσε το ενδιαφέρον του δημοσιογράφου Τζον Κρακάουερ, ο οποίος συνέγραψε ένα βιβλίο για αυτόν, παραθέτοντας και πολλά αυθαίρετα στοιχεία, το οποίο έγινε best-seller. Με βάση αυτό το βιβλίο, ο ηθοποιός Σον Πεν έγραψε το σενάριο και σκηνοθέτησε την κινηματογραφική ταινία με τίτλο "*Ταξίδι στην Άγρια Φύση*" ("*Into the Wild*") με πρωταγωνιστή τον Έμιλ Χερς που παρουσιάσθηκε στις οθόνες το 2007 και γνώρισε αρκετή επιτυχία. Το 2010 μια θαυμάστρια του Μακάντλες, η 29χρονη *Κλερ Άκερμαν* έχασε τη ζωή της στα ορμητικά νερά του ποταμιού Τεκλανίκα, ενώ αρκετές φορές οι τοπικές αρχές έχουν κινητοποιηθεί προκειμένου να διασώσουν άλλους επίδοξους μιμητές του κατορθώματος του Μακάντλες.

## Πηγή
*Εφημερίδα "ΤΑ ΝΕΑ", φύλλο Σ/Κ 8-9 Φεβρουαρίου 2014, σελ. 49, "*Περιπέτεια στην Αλάσκα*", συντάκτης Μ.Δ.

## Παραπομπές


Κατηγορία:Αμερικανοί ακτιβιστές
Βαλκανικό Σύμφωνο (1934)

μικρογραφία|Οι χώρες του Συμφώνου ή Βαλκανική Αντάντ
Το **Βαλκανικό Σύμφωνο του 1934 ** ή **Βαλκανικό Σύμφωνο Φιλίας** ή **Βαλκανικό Σύμφωνο Συνενόησης** (*[[σερβικά]] : Балкански пакт, [[τουρκικά]] : Balkan Antantı, [[ρουμανικά]] : Înțelegerea Balcanică*) ήταν μια συνθήκη που υπογράφηκε από την Ελλάδα, την Τουρκία, τη Ρουμανία και τη Γιουγκοσλαβία, στις 9 Φεβρουαρίου 1934, στην Αθήνα, με στόχο τη διατήρηση του γεωπολιτικού στάτους κβο στην περιοχή μετά τον πρώτο παγκόσμιο πόλεμο. 

Τα τέσσερα μέρη συμφώνησαν να αναστείλουν όλες τις τοπικές διαφορές και εδαφικές αξιώσεις εναντίον του άλλου και τους άμεσους γείτονές τους μετά τον πόλεμο. Άλλα έθνη στην περιοχή που είχαν εμπλακεί σε σχετική διπλωματία αρνήθηκαν να υπογράψουν το σύμφωνο συμπεριλαμβανομένων της Ιταλίας, της Αλβανίας, της Βουλγαρίας, της Ουγγαρίας και της Σοβιετικής Ένωσης. Το Σύμφωνο τέθηκε σε ισχύ από την ημέρα υπογραφής της σύμβασης και καταχωρήθηκε την 1η Οκτωβρίου 1934.

Το Βαλκανικό Σύμφωνο βοήθησε να εξασφαλιστεί η ειρήνη μεταξύ της Τουρκίας και των ανεξάρτητων χωρών της νοτιοανατολικής Ευρώπης, που ήταν πρωτύτερα μέρος της Οθωμανικής Αυτοκρατορίας, αλλά απέτυχε να ανακόψει τις περιφερειακές μηχανορραφίες. Οι χώρες του Συμφώνου περικύκλωναν τη Βουλγαρία, αλλά, στις 31 Ιουλίου 1938, υπέγραψαν συμφωνία με αυτή στη Θεσσαλονίκη, καταργώντας τις ρήτρες της Συνθήκης του Νεϊγύ και της Συνθήκης της Λωζάννης, που όριζαν αποστρατιωτικοποιημένες ζώνες στα σύνορα Ελλάδας-Βουλγαρίας-Τουρκίας και επιτρέποντας στη Βουλγαρία να επανεξοπλισθεί.

## Παραπομπές


Κατηγορία:Συνθήκες της Ελλάδας
Κατηγορία:Συνθήκες της Γιουγκοσλαβίας
Κατηγορία:Συνθήκες της Τουρκίας
Κατηγορία:Συνθήκες της Ρουμανίας
Κατηγορία:Ελληνοσερβικές σχέσεις
Κατηγορία:Ελληνοτουρκικές σχέσεις
Κατηγορία:Ελληνορουμανικές σχέσεις
Κατηγορία:Σχέσεις Ελλάδας-Γιουγκοσλαβίας
Βαλκανικό Σύμφωνο (1953)

μικρογραφία|Βαλκανικό Σύμφωνο
Το **Βαλκανικό Σύμφωνο του 1953** ή **Συμφωνία Φιλίας και Συνεργασίας** (*[[σερβικά]] : Балкански пакт, [[τουρκικά]] : Balkan Antantı*) ήταν συνθήκη που υπογράφηκε από την Ελλάδα, την Τουρκία και τη Γιουγκοσλαβία στις 28 Φεβρουαρίου 1953 στην Άγκυρα. Ο σκοπός της συνθήκης αυτής ήταν να λειτουργήσει ως φράγμα ενάντια στη σοβιετική επέκταση στην περιοχή των Βαλκανίων. Προέβλεπε την ενδεχόμενη δημιουργία μιας κοινής στρατιωτικής δράσης για τις τρεις χώρες. Εκείνη την εποχή η Τουρκία και η Ελλάδα ήταν ήδη πλήρη μέλη του ΝΑΤΟ ενώ η κομμουνιστική Γιουγκοσλαβία δεν ήθελε να ενταχθεί στο ΝΑΤΟ. Το Βαλκανικό Σύμφωνο ήταν μια δυνατότητα για να συνδέσει τη Γιουγκοσλαβία με το ΝΑΤΟ με έναν έμμεσο τρόπο.

Η νέα συμμαχία έδειξε την αδυναμία της από την αρχή. Λίγες ημέρες από όταν τέθηκε σε ισχύ, ο Ιωσήφ Στάλιν πέθανε. Καθώς η νέα σοβιετική κυβέρνηση άρχισε να χαλαρώνει την κριτική της έναντι της Γιουγκοσλαβίας, η γιουγκοσλαβική κομμουνιστική ηγεσία ήταν πρόθυμη να εγκαταλείψει την ανοιχτή συνεργασία με τις δυτικές χώρες.

Κατά τη διάρκεια του 1954 και 1955 η Γιουγκοσλαβία έκανε άνοιγμα προς την Σοβιετική Ένωση, το οποίο είχε ως αποτέλεσμα την αλλαγή της Γιουγκοσλαβίας όσον αφορά τη στρατιωτική σημασία του Βαλκανικού Συμφώνου. Η επίσκεψη του Τούρκου πρωθυπουργού Αντνάν Μεντερές στη Γιουγκοσλαβία τον Μάιο του 1955 (μόλις τρεις εβδομάδες πριν από την επίσκεψη του Νικίτα Χρουστσόφ στον Γιόσιπ Μπροζ Τίτο) έδειξε διαφορά μεταξύ των Γιουγκοσλαβικών και τουρκικών εκτιμήσεων της διεθνούς κατάστασης. Η Γιουγκοσλαβία ήταν απρόθυμη να λάβει όλα τα μέτρα που έπρεπε στη στρατιωτική πλευρά του Βαλκανικού Συμφώνου.

Σύντομα μετά από αυτό ξέσπασε διαφορά ανάμεσα στην Τουρκία και την Ελλάδα για την Κύπρο και έγινε ένας νέος κίνδυνος για την Βαλκανική Συμμαχία.

Μετά την Ουγγρική Επανάσταση , ο Τίτο έδειξε κάποιο ενδιαφέρον για την αναβίωση της συμμαχίας. Όμως λόγω της σύγκρουσης στην Κύπρο η προσπάθεια του Τίτο να μεσολαβήσει ανάμεσα στην Τουρκία και την Ελλάδα απέτυχε.

## Αναφορές
* David R. Stone, "The Balkan Pact and American Policy, 1950-1955," East European Quarterly 28.3 (September 1994), pp. 393–407.

Κατηγορία:Συνθήκες της Ελλάδας
Κατηγορία:Συνθήκες της Γιουγκοσλαβίας
Κατηγορία:Συνθήκες της Τουρκίας
Κατηγορία:Σχέσεις Ελλάδας-Γιουγκοσλαβίας
Boston Naming Test

μικρογραφία|Παράδειγμα εικόνας που αναδεικνύεται στον εξεταζόμενο σε ένα Boston naming test.
Το Boston Naming Test είναι ένα ψυχομετρικό εργαλείο που σκοπό έχει να δει εάν ο εξεταζόμενος μπορεί να ανασύρει από τη μνήμη του ονομασίες αντικειμένων που του δείχνονται σε εικόνες (σχέδια).

Αρχικά δείχνουμε την εικόνα στο άτομο και αναμένουμε να μας πει τη ονομασία του εικονιζόμενου αντικειμένου (αυθόρμητη απόκριση). Εάν δυσκολεύεται, τον βοηθάμε δίνοντας του ένα συναφή σημασιολογικό στοιχείο που λέγεται στοιχείο ερεθίσματος. Αναλόγως της ηλικίας και του μορφωτικού επιπέδου έχουμε διαφορετικούς σταθμισμένους μέσους όρους και τυπικές αποκλίσεις (δηλαδή τα αναμενόμενα τυπικά αποτελέσματα) για το σκορ σε αυτό το εργαλείο. 

Για παράδειγμα στην εικόνα μιας πυραμίδας της Αιγύπτου αναμένουμε να μας πει >*, εάν δεν το κάνει αυθόρμητα του δίνουμε/λέμε το σημασιολογικό βοήθημα <<*Αίγυπτος>>*. Εάν πάλι δεν έχει την απάντηση του δίνουμε ένα φθογγικό ερέθισμα κατά το οποίο του λέμε τα πρώτα φωνήματα της λέξης, π.χ. η λέξη ξεκινάει από *πυρ-''.

Κατηγορία:Νευροψυχολογία
Ερμογένης (φιλόσοφος)

Ο **Ερμογένης** (αρχαία ελληνικά: ; fl. 5ος–4ος αιώνας π.Χ.) ήταν αρχαίος αθηναίος φιλόσοφος περισσότερο γνωστός ως καλός φίλος του Σωκράτη, όπως παρουσιάζεται από τον Πλάτωνα και τον Ξενοφώντα.

## Βιογραφία
Ο Ερμογένης ήταν γιος του Ιππόνικου, αδελφός του εύπορου Καλλία, και κάτοικος του δήμου Αλωπεκής, όπως και ο Σωκράτης. Αν και ανήκε στην ευρύτερη οικογένεια του Καλλία, αναφέρεται από τον Ξενοφώντα ότι είχε πολύ μικρή περιουσία, υποδεικνύοντας ότι ενδεχομένως να ήταν νόθος γιος του Ιππόνικου. Ο Πλάτων από την άλλη αναφέρει ότι η περιουσία του είχε αρπαχτεί αδίκως από τον αδερφό του, Καλλία. 

Ο Ερμογένης είναι συνομιλητής στον *[[Κρατύλος (διάλογος)|Κρατύλο]]* του Πλάτωνα, όπου εκφράζει την άποψη ότι όλες οι λέξεις μίας γλώσσας σχηματίζονται από την συμφωνία των ανθρώπων μεταξύ τους. Ο Ξενοφών αναφέρει τον Ερμογένη ως την πηγή του για τη δίκη του Σωκράτη στο έργο του *[[Απολογία Σωκράτους (Ξενοφών)|Απολογία Σωκράτους]]*, ενώ ο Πλάτων τον αναφέρει στον κατάλογο των ατόμων που ήταν παρόντα στην εκτέλεση του Σωκράτη. Ο Διογένης Λαέρτιος αναφέρει ότι ήταν ένας από τους δασκάλους του Πλάτωνα, όμως αυτός ο ισχυρισμός δεν εμφανίζεται πουθενά αλλού στην επιζώσα βιβλιογραφία.

## Παραπομπές


Κατηγορία:Αρχαίοι Αθηναίοι
Κατηγορία:Αρχαίοι Έλληνες φιλόσοφοι
Γιώργος Σκαλενάκης

Ο **Γιώργος Σκαλενάκης** (Πορτ Σάιντ, Αίγυπτος, 17 Μαΐου 1926 - Αθήνα, 14 Σεπτεμβρίου 2014) ήταν Έλληνας σκηνοθέτης και ηθοποιός.

Ο Σκαλενάκης αποφοίτησε από την Ακαδημία Κινηματογράφου της Πράγας, όπου υπήρξε συμμαθητής του φίλου του Μίλος Φόρμαν. Επιλέχθηκε από τη σπουδαία Κατίνα Παξινού για να σκηνοθετήσει τη μοναδική ταινία στην οποία η διάσημη Ελληνίδα καλλιτέχνης πρωταγωνίστησε μιλώντας τη μητρική της γλώσσα (*Το νησί της Αφροδίτης*). Γνωστότερες ταινίες του Γ. Σκαλενάκη είναι: *[[Διπλοπενιές]]* (1966) με συμμετοχή στο Φεστιβάλ Σαν Σεμπαστιάν 1966, *[[Αχ αυτή η γυναίκα μου]]* (1967), *[[Ντάμα σπαθί (ταινία)|Ντάμα σπαθί]]* (1966)https://web.archive.org/web/20160304220340/http://www.tainiothiki.gr/v2/filmography/view/1/421/http://www.filmfestival.gr/film_festival/archive/national_comp/1966.html με επίσημη συμμετοχή στο Φεστιβάλ Σικάγου 1969, *Χορεύοντας σιρτάκι* (1967), *[[Επιχείρησις Απόλλων (ταινία)|Επιχείρησις Απόλλων]]* (1968), *Βυζαντινή ραψωδία* (1968) κ.ά. Ο Σκαλενάκης εργάσθηκε και στην ελληνική τηλεόραση, ενώ δίδαξε επί σειρά ετών σκηνοθεσία στη Σχολή Κινηματογράφου Λυκούργος Σταυράκος και για 26 χρόνια στην Ανώτερη Δραματική Σχολή Βεάκη.

Απεβίωσε στις 14 Σεπτεμβρίου του 2014.

## Φιλμογραφία

## Παραπομπές


## Πηγές
* [Http://www.filmfestival.gr/2006/index.php?page=filmdetails&ln=gr&box=greekl&id=305|Ο Γιώργος Σκαλενάκης στο ImdB]
* 

## Παραπομπές


Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Ελληνοσερβικό πρωτόκολλο του 1928

Το **Ελληνοσερβικό πρωτόκολλο του 1928** ήταν μία συνθήκη μεταξύ Ελλάδας και της Σερβίας που υπογράφηκε στο Βελιγράδι στις 11 Οκτωβρίου 1928 και ήταν επακόλουθο του Ελληνοβουλγαρικού Πρωτοκόλλου Πολίτη-Καλφώφ και του Ελληνοϊταλικού συμφώνου φιλίας, συνδιαλλαγής και δικαστικού διακανονισμού του 1928. Το πρωτόκολλο ρύθμιζε την ελεύθερη ζώνη της Θεσσαλονίκης που είχε παραχωρηθεί στη Σερβία για να έχει πρόσβαση στη θάλασσα με την Ελληνοσερβική συμφωνία του 1913.

Βάση του πρωτοκόλλου η Σερβία θα είχε δικούς της τελωνειακούς στην ελεύθερη ζώνη του λιμένα. Θα είχε τον έλεγχο της σιδηροδρομικής γραμμής από Γευγελή προς Θεσσαλονίκη χωρίς να εγύρει αξιώσεις κυριαρχίας προς την Ελλάδα. Αν παρουσιάζονταν περαιτέρω διαφωνίες με τη σιδηροδρομική γραμμή οι δύο χώρες θα προσέφευγαν σε διεθνή διαιτησία. Ένας όρος που έθεσε η Ελληνική πλευρά ήταν ότι δεν θα επιτρεπόταν η μεταφορά πολεμικού υλικού αν η Γιουγκοσλαβία ήταν η επιτιθέμενη χώρα.

## Αναφορές
* Σπυρίδων Σφέτας, Βαλκανικά Σύμφωνα Φιλίας 1913-2001

Κατηγορία:Συνθήκες της Ελλάδας
Κατηγορία:Συνθήκες της Σερβίας
Κατηγορία:Ιστορία του Βελιγραδίου
Συνθήκη της Φεσλάου

Η **Συνθήκη της Φεσλάου** (*[[σερβικά]] : Уговор из Феслаоу*) ήταν μία μυστική συνθήκη μεταξύ του Βασιλείου της Ελλάδας και το Πριγκιπάτο της Σερβίας που υπεγράφη στις 26 Αυγούστου 1867 στην πόλη Φεσλάου (Vöslau) της Αυστρίας.

Η συνθήκη προτάθηκε από τον Έλληνα υπουργό εξωτερικών Χαρίλαο Τρικούπη και υπεγράφη από τον Πέτρο Ζάνο και τον πρίγκιπα Μιχαήλο Γ΄ Ομπρένοβιτς της Σερβίας. Ήταν η πρώτη προσπάθεια για μια συμμαχία μεταξύ Βαλκανικών χωρών ενάντια στην Οθωμανική Αυτοκρατορία. Οι δύο χώρες συμφώνησαν στα εδάφη που το καθένα από αυτά θα καταλάβει μετά από έναν επιτυχή πόλεμο κατά της Οθωμανικής Αυτοκρατορίας. Η Συνθήκη δεν τέθηκε ποτέ σε ισχύ επειδή ο πρίγκιπας Μιχαήλο δολοφονήθηκε λίγο αργότερα.

Σκοπός της συμφωνίας ορίστηκε η απελευθέρωση όλων των χριστιανικών πληθυσμών της Ευρωπαϊκής Τουρκίας και του Αιγαίου ή κατ'ελάχιστο να προσαρτηθούν η Θεσσαλία και η Ήπειρος στην Ελλάδα και η Βοσνία και Ερζεγοβίνη στη Σερβία. Προβλέφθηκε ότι η προσάρτηση της Κρήτης από την Ελλάδα δεν θα έδινε δικαιώματα στη Σερβία. Μετά την απελευθέρωση οι πληθυσμοί θα αποφάσιζαν με δημοψήφισμα την ένωση με την Ελλάδα ή τη Σερβία ή την ανεξάρτητη ένταξη σε μια Βαλκανική Ομοσπονδία. 

Το άρθρο 11 της συνθήκης προέβλεπε να καταβληθούν προσπάθειες συμμαχίας με το Μαυροβούνιο και τη Ρουμανία, και σε εφαρμογή αυτού η Σερβία σύναψε Συνθήκη Φιλίας με τη Ρουμανία στις 2 Φεβρουαρίου 1868, ενώ η Ελλάδα δεν ενδιαφέρθηκε για παρόμοιο σύμφωνο επειδή η Ρουμανία ήταν κράτος υποτελές στην Οθωμανική Αυτοκρατορία.

## Παραπομπές


Κατηγορία:Συνθήκες της Ελλάδας
Κατηγορία:Συνθήκες της Σερβίας
Κατηγορία:Πριγκιπάτο της Σερβίας
Βασίλης Μαγιάσης

Ο ** Βασίλειος Μαγιάσης ** (Κάιρο 1880 – Λέρος 1926)
ήταν σημαντικός Έλληνας ζωγράφος.

## Βιογραφία
right|275px|thumb| '' Σορόκος''
left|275px|thumb| '' Βάρκα στο φεγγαρόφωτο''
left|275px|thumb| '' Ψαράδες''
Ο Βασίλειος Μαγιάσης γεννήθηκε το 1880 στο Κάιρο της Αιγύπτου. Σπούδασε στη Νάπολη της Ιταλίας. Ταξίδεψε και εργάστηκε σε διάφορες ευρωπαϊκές χώρες. Το 1914 εγκαταστάθηκε στην Αθήνα. 
Το 1917 κοντά του μαθήτευσε ο Νίκος Χατζηκυριάκος - Γκίκας. 
Ο Μαγιάσης διακρίθηκε στις θαλασσογραφίες. Πέθανε στη Λέρο το 1926.

## Αναφορές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Ελληνοϊταλικό σύμφωνο φιλίας, συνδιαλλαγής και δικαστικού διακανονισμού

Το **Ελληνοϊταλικό σύμφωνο φιλίας, συνδιαλλαγής και δικαστικού διακανονισμού** ήταν μια συνθήκη μεταξύ Ελλάδας και Ιταλίας που υπεγράφη στις 23 Σεπτεμβρίου 1928 στην Ρώμη. Το σύμφωνο ήταν αποτέλεσμα της Ελληνοϊταλικού διάλογου του 1927-1928 που την Ελλάδα εκπροσώπησαν αρχικά ο Ανδρέας Μιχαλακόπουλος κι έπειτα ο Ελευθέριος Βενιζέλος.

Το σύμφωνο προέβλεπε οικονομική και πολιτιστική συνεργασία των δύο χωρών και παροχή βοήθειας σε εξωτερική απειλή.

## Πηγές
* Tο ελληνοϊταλικό σύμφωνο φιλίας του 1928

Κατηγορία:Συνθήκες της Ελλάδας
Κατηγορία:Συνθήκες της Ιταλίας
Ξηροκρήνη (αποσαφήνιση)

Με την ονομασία **Ξηροκρήνη** μπορεί να αναφέρονται:

## Τοπωνύμια
; Συνοικίες
* Ξηροκρήνη (συνοικία Θεσσαλονίκης), συνοικία του δήμου Θεσσαλονίκης.
* Ξηροκρήνη (συνοικία Κωνσταντινούπολης) ή *Κουρούτσεσμε*, συνοικία του δήμου Μπεσίκτας στη Κωνσταντινούπολη.
; Οικισμοί
* Ξηροκρήνη Λαγκαδά, οικισμός της επαρχίας Λαγκαδά που καταργήθηκε το 1940.

## Αθλητισμός
* Αθλητικό Σωματείο Αλέξανδρος Ξηροκρήνης, αθλητικό σωματείο της Θεσσαλονίκης.
* Ποδοσφαιρικός Όμιλος Ξηροκρήνης, αθλητικό σωματείο της Θεσσαλονίκης.

Κατηγορία:Αποσαφηνίσεις ελληνικών τοπωνυμίων
Χημικό είδος

**Χημικό είδος** είναι ένα σύνολο από χημικώς όμοιες μοριακές οντότητες, (άτομα, μόρια, ιόντα, μοριακά θραύσματα ή μοριακές διαμορφώσεις) οι οποίες όταν υποβάλλονται σε μία χημική διαδικασία (χημική ανάλυση ή χημική μέτρηση) τους αποδίδεται το ίδιο σύνολο από ενεργειακές στάθμες στη χρονική κλίμακα του πειράματος. Ο όρος εφαρμόζεται επίσης σε ένα σύνολο από χημικά όμοιες ατομικές ή μοριακές δομικές μονάδες σε μια στερεή διάταξη (ιοντικό ή μεταλλικό πλέγμα).
 
Για παράδειγμα έστω δύο ισομερείς διαμορφώσεις (μορφομερή) του ίδιου μορίου που εναλλάσσονται γρήγορα από τη μια μορφή στην άλλη. Εάν η μετάβαση από τη μία στην άλλη μορφή είναι αρκετά αργή, στην χρονική κλίμακα που καθορίζεται από τη ραδιοσυχνότητα του NMR φασματομέτρου, τότε ταυτοποιούνται και οι δύο στο NMR φάσμα και θεωρούνται διαφορετικά χημικά είδη. Από την άλλη πλευρά σε μια αργή χημική αντίδραση το ίδιο μείγμα μορφομερών θα συμπεριφερθεί ως ένα χημικό είδος.

Ο όρος αναφέρεται σε μοριακές οντότητες που περιέχουν τα στοιχεία με την συνηθισμένη ισοτοπική αναλογία που εμφανίζεται στη φύση, εκτός αν τα περιφραζόμενα απαιτούν εξαίρεση.

Η διατύπωση του ορισμού έχει στόχο να συμπεριλάβει περιπτώσεις όπως ο γραφίτης, το χλωριούχο νάτριο ή ένα επιφανειακό οξείδιο όπου οι βασικές δομικές μονάδες δεν είναι δυνατόν να απομονωθούν, αλλά και περιπτώσεις όπου απομονώνονται.

Στην κοινή χημική χρήση τα γενικά και ειδικά ονόματα ή οι χημικοί τύποι αναφέρονται σε αμφότερα τα χημικά είδη ή στις μοριακές οντότητες.

## Παραπομπές


Κατηγορία:Χημεία
Γεώργιος Καλαμίδας

Ο **Γεώργιος Καλαμίδας** ( 1944 - 2 Σεπτεμβρίου 2022) ήταν Έλληνας δικαστικός.

Γεννήθηκε στο Αγρίνιο το 1944. Σπούδασε στη Νομική Σχολή του Πανεπιστημίου Αθηνών, από την οποία αποφοίτησε το 1967. Στο δικαστικό σώμα εισήλθε το 1972, ως έμμισθος πάρεδρος του Πρωτοδικείου Αθηνών. Το 1974 έγινε Πρωτοδίκης και το 1985 πρόεδρος Πρωτοδικών. Το 1990 προήχθη σε Εφέτη, το 2002 σε πρόεδρο Εφετών και το 2004 έγινε αρεοπαγίτης. Στις 3 Ιουλίου 2009 επελέγη πρόεδρος του Αρείου Πάγου, θέση στην οποία έμεινε ως τις 30 Ιουνίου 2011.

## Παραπομπές

## Πηγές
* Άρειος Πάγος

Κατηγορία:Έλληνες δικαστικοί
Κατηγορία:Πρόεδροι του Αρείου Πάγου
Διάσκεψη του Λονδίνου (1832)

Η **Διάσκεψη του Λονδίνου (1832)** ήταν μια διεθνής σύσκεψη που οριστικοποίησε τη δημιουργία του ανεξάρτητου Βασιλείου της Ελλάδας και τον τελικό διακανονισμό του ελληνικού ζητήματος. Κύρια αποτελέσματα ήταν ο ορισμός του Πρίγκιπα Όθωνα ως βασιλιά της Ελλάδας, ο καθορισμός των συνόρων της Ελλάδας (γραμμή Άρτας–Βόλου) και η αποζημίωση της Οθωμανικής Αυτοκρατορίας.

Λόγω της καχυποψίας απέναντι στον Κυβερνήτη της Ελλάδας, Ιωάννη Καποδίστρια, κατά την υπογραφή του Πρωτοκόλλου της Ανεξαρτησίας, το Ηνωμένο Βασίλειο της Μεγάλης Βρετανίας και της Ιρλανδίας πέτυχε τη συμφωνία με τις Μεγάλες Δυνάμεις (Προστάτιδες Δυνάμεις) για τη μεταβολή του πολιτειακού σχήματος του ελληνικού κράτους, την επιβολή της μοναρχίας και τη μετατροπή της Ελληνικής Πολιτείας σε Βασίλειον της Ελλάδος.

Σύμφωνα με τη Συνθήκη του Λονδίνου, η οποία υπογράφηκε στις 7 Μαΐου 1832 μεταξύ του Βασιλείου της Βαυαρίας και των εγγυητριών δυνάμεων (Ηνωμένο Βασίλειο της Μεγάλης Βρετανίας και της Ιρλανδίας, Βασίλειο της Γαλλίας, Ρωσική Αυτοκρατορία), ορίστηκε ο 17χρονος τότε Όθων ως βασιλιάς της Ελλάδας ύστερα και από την τελική άρνηση του Λεοπόλδου, γιου του Φραγκίσκου της Σαξονίας-Κοβούργου-Ζάαλφελντ. Αρχικά, είχε επιλεγεί εκείνος ως Βασιλιάς της Ελλάδας και κατόπιν τέθηκε επικεφαλής του νεοσύστατου Βασιλείου του Βελγίου. Η συνθήκη αυτή αφορούσε τον τρόπο διαχείρισης της Αντιβασιλείας μέχρι την ενηλικίωση του Όθωνα, ενώ ταυτόχρονα ολοκλήρωνε το δεύτερο ελληνικό δάνειο, για ένα ποσό £2.400.000 στερλινών. Η Ελλάδα ορίστηκε ως ανεξάρτητο βασίλειο με τη γραμμή Άρτας–Βόλου ως τα βόρεια σύνορά της.

Σύμφωνα με το Πρωτόκολλο του Λονδίνου, το οποίο υπογράφηκε στις 30 Αυγούστου 1832 μεταξύ της Οθωμανικής Αυτοκρατορίας και των εγγυητριών δυνάμεων (Ηνωμένο Βασίλειο της Μεγάλης Βρετανίας και της Ιρλανδίας, Βασίλειο της Γαλλίας, Ρωσική Αυτοκρατορία), καθορίστηκαν τα σύνορα ανάμεσα στην Ελληνική Πολιτεία και στην Οθωμανική Αυτοκρατορία. Η περιοχή της Λαμίας (τότε «Ζητούνι»), την οποία διεκδικούσε η Οθωμανική Αυτοκρατορία καθώς δεν είχε ελευθερωθεί από ελληνικά όπλα, επιδικάσθηκε στην Ελληνική Πολιτεία. Οι Οθωμανοί έπαιρναν σαν αποζημίωση 40 εκατομμύρια γρόσια, αλλά αρνούνταν την ένταξη της Κρήτης και της Σάμου στο ελληνικό κράτος. Τον Σεπτέμβριο έως και τον Νοέμβριο του 1832, μια επιτροπή οριοθετών χάραξε τα τελικά και οριστικά έως τότε, σύνορα μεταξύ της Ελληνικής Πολιτείας και της Οθωμανικής Αυτοκρατορίας. Το ανεξάρτητο Βασίλειον της Ελλάδος, με την έλευση του Βασιλιά Όθωνα Α΄ στις 25 Φεβρουαρίου 1833, εκτεινόταν σε 47.516 τετραγωνικά χιλιόμετρα (περιλαμβανομένης και της Εύβοιας) και αριθμούσε 750.000 κατοίκους.

## Παραπομπές


## Εξωτερικοί σύνδεσμοι
* Η τελική ρύθμιση του ελληνικού ζητήματος

Κατηγορία:Συνθήκες της Ελλάδας
Κατηγορία:Συνθήκες της Ρωσίας
Κατηγορία:Συνθήκες της Γαλλίας
Κατηγορία:Συνθήκες της Μεγάλης Βρετανίας
Κατηγορία:Ελληνοβρετανικές σχέσεις
Κατηγορία:Όθων Α΄ της Ελλάδας
Πρωτόκολλο του Λονδίνου

Με την ονομασία «**Πρωτόκολλο του Λονδίνου**» είναι γνωστές συνθήκες του 19ου αιώνα, γνωστές και ως «συνθήκες ανεξαρτησίας» για το Ελληνικό Κράτος. Αυτές ήταν:
* Πρωτόκολλο του Λονδίνου (1828)
* Πρωτόκολλο του Λονδίνου (1829)
* Πρωτόκολλο του Λονδίνου (1830)
* Πρωτόκολλο του Λονδίνου (1831)

## Δείτε επίσης
* Συνθήκη του Λονδίνου

Κατηγορία:Συνθήκες που αφορούν την Ελλάδα
Ηνωμένες Βιβλικές Εταιρίες

Οι **Ηνωμένες Βιβλικές Εταιρίες** (UBS - United Bible Societies) είναι ένας παγκόσμιος σύνδεσμος Βιβλικών εταιριών, με μέλη 146 Βιβλικές Εταιρίες σε περίπου 200 χώρες.  

Ο σύνδεσμος ιδρύθηκε το έτος 1946 με εκπροσώπους από 13 χώρες, σε μια προσπάθεια συντονισμού των δραστηριοτήτων των Βιβλικών εταιριών. Η πρώτη έδρα της ήταν στο Λονδίνο και στη Γενεύη. 

Από το έτος 2000, μέλος των Ηνωμένων Βιβλικών Εταιριών είναι και η Ελληνική Βιβλική Εταιρία. 

## Εξωτερικοί σύνδεσμοι
* Unitedbiblesocieties.org Ο ιστότοπος των Ηνωμένων Βιβλικών Εταιριών

Κατηγορία:Εκδοτικοί οίκοι
Κωνσταντίνος Κυριλλόπουλος

Ο **Κωνσταντίνος Κυριλλόπουλος** (1873 - 1945) ήταν Έλληνας δικαστικός.

Γεννήθηκε στην Ανδρίτσαινα και σπούδασε στη Νομική Σχολή του Πανεπιστημίου Αθηνών. Αρχικά, εργάστηκε ως δικηγόρος, αλλά το 1902 εισήλθε στο δικαστικό σώμα ως έμμισθος πάρεδρος. Το 1915 έγινε Εφέτης και το 1923 Αρεοπαγίτης. Το 1936 προήχθη σε αντιπρόεδρο του Αρείου Πάγου και το 1941 σε πρόεδρο. Πέθανε ξαφνικά, ελάχιστες ημέρες από την απόφαση για συνταξιοδότησή του και πριν ακόμα προλάβει να δημοσιευθεί στην Εφημερίδα Κυβερνήσεως το Βασιλικό Διάταγμα (4.5.1945), με το οποίο αποχωρούσε από τα καθήκοντά του λόγω συμπλήρωσης του ορίου ηλικίας.

Ο γιος του Μιχαήλ, ήταν διαπρεπής δικαστικός, με πλούσιο συγγραφικό έργο.

## Πηγές
* Εγκυκλοπαίδεια Πάπυρος Λαρούς Μπριτάννικα, εκδόσεις Γραφικαί Τέχναι Πάπυρος, τόμος 37, σελ. 49

Κατηγορία:Πρόεδροι του Αρείου Πάγου
Κατηγορία:Έλληνες δικαστικοί
Κατηγορία:Έλληνες δικηγόροι του 19ου αιώνα
Φράνσις ΜακΝτόρμαντ

Η **Φράνσις ΜακΝτόρμαντ** (αγγλ. *Frances Louise McDormand*, γενν. 23 Ιουνίου 1957) είναι Αμερικανίδα ηθοποιός του κινηματογράφου και του θεάτρου, καθώς και παραγωγός ταινιών και τηλεοπτικών σειρών. Είναι σύζυγος του σκηνοθέτη και σεναριογράφου Τζόελ Κοέν και έχει πρωταγωνιστήσει σε αρκετές από τις ταινίες του όπως *[[Blood Simple|Μόνο αίμα]]* (*Blood Simple*, 1984), *[[Αριζόνα Τζούνιορ]]* (*Raising Arizona*, 1987), *Ο άνθρωπος που δεν ήταν εκεί* (*The Man Who Wasn't There*, 2001) και *Καυτό απόρρητο* (*Burn After Reading*, 2008). Το 1996 πρωταγωνίστησε στο *[[Φάργκο (ταινία)|Φάργκο]]* όπου και βραβεύθηκε με το Όσκαρ Α' Γυναικείου Ρόλου. Κέρδισε το βραβείο Τόνυ Καλύτερης Ηθοποιού το 2011 για την ερμηνεία της στο *Good People* και έλαβε υποψηφιότητα το 1988 στην ίδια κατηγορία για την ερμηνεία της στο *A Streetcar Named Desire*. Το 2018 κέρδισε Όσκαρ, Χρυσή Σφαίρα, BAFTA και SAG και έλαβε υποψηφιότητα για βραβείο Satellite Α' Γυναικείου Ρόλου για την ταινία *[[Οι τρεις πινακίδες έξω από το Έμπινγκ, στο Μιζούρι|Οι τρεις πινακίδες έξω από το Έμπινγκ, στο Μιζούρι]]*.
μικρογραφία|Η Μακ Ντόρμαντ στην ταινία ''Η μέρα που άρχισα να ζω'' (2008)
Η ΜακΝτόρμαντ έχει λάβει τρεις υποψηφιότητες για Όσκαρ Β' Γυναικείου Ρόλου για τις ταινίες *[[Ο Μισσισσιπής καίγεται]]* (Mississippi Burning, 1988), *Σχεδόν Διάσημοι* (Almost Famous, 2001) και *Άνιση Μάχη* (*North Country*, 2006), οκτώ για Χρυσή Σφαίρα, τέσσερις για BAFTA και μία για Emmy. Η ΜακΝτόρμαντ έλαβε και το Όσκαρ Α' Γυναικείου Ρόλου στην 93η Απονομή των Βραβείων Όσκαρ για την ερμηνεία της στην ταινία *[[Nomadland]]*. Το 2010, η Μακ Ντόρμαντ πρωταγωνίστησε σε μια ιστορία της σπονδυλωτής ταινίας του Γουές Άντερσον *[[Η γαλλική αποστολή (ταινία)|Η γαλλική αποστολή]]*.

## Προσωπική ζωή
Η Μακ Ντόρμαντ είναι παντρεμένη με τον Τζόελ Κοέν από το 1984. Το 1985 υιοθέτησαν έναν γιο από την Ουρουγουάη, τον Πέντρο Μακ Ντόρμαντ Κοέν, όταν ήταν έξι μηνών.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Νικητές βραβείου Tony
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί παραγωγοί ταινιών
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Απόφοιτοι του Πανεπιστημίου Γέιλ